CONSILIUL LOCAL AL   MUNICIPIULUI  CRAIOVA                                           

HOTĂRÂREA  NR.78
Consiliul Local al Municipiului Craiova, întrunit în şedinţa ordinară din data de 26.02.2009;

Având în vedere rapoartele nr.19132/2009 întocmit de Direcţia Patrimoniu şi nr. 678/2009 întocmit de Serviciul Public Administraţia Pieţelor şi Târgurilor  Craiova prin care se propune modificarea titularului contractului de inchiriere nr. 1157/2008, încheiat între Serviciul Public Administraţia Pieţelor şi Târgurilor şi S.C. Cosnina COM S.R.L. şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;

În conformitate cu prevederile Legii nr.213/1998, modificată şi completată,  privind proprietatea publică şi regimul juridic al acesteia;

În temeiul art.36, alin.2,  lit. c coroborat cu alin.5, lit. a, art.123, alin.1, art.45 alin.3 şi art.61 alin.2  din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă modificarea  contractului de închiriere nr. 1157/2008 ce are ca obiect  terenul în suprafaţă de 5,72 mp., situat în Piaţa Big Craioviţa Nouă, în sensul înlocuirii părţii contractuale S.C. COSNINA COM S.R.L., cu S.C. AURMAD SIN S.R.L.

Art.2. Se împuterniceşte directorul Serviciului Public Administraţia Pieţelor şi Târgurilor  Craiova, să semneze actul adiţional de modificare  a contractului de închiriere nr. 1157/2008.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 126/2008.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară şi Serviciul Public Administraţia Pieţelor şi Târgurilor Craiova  vor aduce la îndeplinire prevederile prezentei hotărâri.

